# Planlægning af din aktion

## Første aktion: tegn på læring

|  |
| --- |
| *Datamatiker* og *Økonomi og IT* er uddannelser der automatisk lægger op til et højt praktisk indhold. Mange praktiske opgaver, programmering og lign., giver automatisk en højt praktisk deltagelse fra de studerendes side.  I programmerings og lign. Opgaver er det hurtigt meget tydeligt om en studerende har forstået en given problemløsning model. |
| Problemstillingen:  Vi har mange gruppeafleveringer hvor det kan være svært at der er en stor forskel mellem de studerendes faglige viden og kompetence. *Den studerende der er god til programmering, laver et hele!*  Vores problem er at få aktiveret alle de studerende uanset niveau.  *”De gode keder sig, de dårlige kæmper”*  Hvordan får vi de gode studerende til at bidrage på en måde der løfter hele klassen? |
| Aktion:  En gruppe af ”*gode*” studerende udvælges og får følgende opgaver:   1. Du skal lave et oplag omkring ”*emne*” Dette oplæg skal lære dine medstuderende om dette ”*emne*” på en måde der gør dem i stand til at bruge den nye viden. Det må gerne være en PowerPoint, planche eller hvad du syntes passer bedst til emnet. 2. Du skal oprette et eksempel der viser hvordan ”*emnet*” kan bruges i praksis. 3. Du skal lave mindst én opgave som dine medstuderende skal løse Der skal være en vejledende løsning. Du skal gennemgå denne opgaves løsning. |

|  |
| --- |
| Hypotese:   * Høj deltagelse fra både den studerende der fremlægger emnet og de andre studerende. Det er en af deres egne der underviser, så de vil følge mere med. * Opgaver der er udarbejdet af en studerende, vil være mere i ”*øjenhøjde*” med de andre studerende. Typen af opgaver vil være mere relevant set ud fra deres synspunkt. * Den studerende der fremlægger, vil blive bedre til dette område. * De andre studerende vil blive bedre til dette emne, da det er en opgave de meget gerne vil løse. |
| Observationspunkter:     * Kvaliteten af fremlæggelsen kan/skal vurderes * Kvaliteten af opgaven kan/skal vurderes * Kvaliteten af de afleverede opgaveløsninger * Antallet af studerende der afleverer opgaven – Kvantitet (*Det er ikke en obligatorisk aflevering*) |

**Denne tilgang giver desuden den fordel at man som underviser får de studerende til at udarbejde et sæt opgaver der kan bruges på andre hold.**